recursal/SuperWikiNEXT-32B huggingface dataset:
Река Гомјеница 
**Гомјеница или Гомионица** е река во северозападниот дел на Република Српска, БиХ и е десна притока на реката Сана. Нејзините изворишта се наоѓаат на северот на Змијање, во близина на населбата Раца во Бањалуканската регија, на надморска височина од 570 метри, додека пак устието на Гомјеница е узводно од градот Приедор во месноста Гомјеница, на надморска височина од 135 метри. Долга е 56,7 км, а површината на сливот изнесува 752 км², со просечен пад од 8%. Протекува низ Гомјеничкото поле и дава вода на рибникот „Саничани" во кој се одгледуваат рибите од типот шаран и тостолобик. Рибникот „Саничани" е најголем рибник во Република Српска и Босна и Херцеговина.
Гомјеница е една од реките кои извираат и кој се влеваат во Република Српска.
|  |  |
| --- | --- |
| **ВЛЕЗ**A   B | **ИЗЛЕЗ** A И B |
| 0 | 0 | 0 |
| 0 | 1 | 0 |
| 1 | 0 | 0 |
| 1 | 1 | 1 |

**И врата**, **И коло** или **И капија** (англиски: *AND gate*) – основна дигитална логичка врата која извршува логичка конјункција, нејзиниот излез ја следи таблицата на вистинитоста прикажана на десната страна. Логичка единица „1" се добива само ако двата влеза се во состојба на логичка „1".

Едноставен пример на логичката функција И се 2 прекинувачи сериски споени со батерија и светилка во струјно коло. Само ако и двата прекинувачи се вклучени (логичка „1"), струјата може да тече.

Математичко-логичко разгледување
--------------------------------

Видете ја статијата Логичка конјункција.

Симболи
-------

Постојат 3 симбола за И коло, обичен („воен", „американски"), европски или правоаголен (ИЕЦ) и ДИН симбол.

|  |  |  |
| --- | --- | --- |
|  |  |  |
| *Обичен И симбол (воен, американски)* | *Правоаголен или европски симбол* | *ДИН симбол* |

И вратата со влезови *A* и *B* и излез *C* го извршува логичкиот израз {\displaystyle C=A\cdot B}.

Изведби
-------

|  |  |  |
| --- | --- | --- |
| И коло изведено со диоди | И коло изведено со транзистори | NMOS И коло |

Вообичаено И колото се дизајнира со N-канален (на сликата) или P-канален Метал-оксиден транзистор со ефект на поле (MOSFET).

### Алтернативи

Доколку на располагање нема И коло, истото може да се изведе од НИ или НИЛИ кола, бидејќи НИ и НИЛИ колата се сметаат за „универзални кола", што значи дека истите може да се користат за да се изведат сите други.

| Барано коло | Изведба со НИ кола | Изведба со НИЛИ кола |
| --- | --- | --- |
|  |  |  |

Хардверски опис и распоред на пиновите
--------------------------------------

И колата постојат во изведба со ТТЛ и CMOS изведба како интегрални кола.
На сликата е прикажан пример на четирикратни И врати со по 2 влеза во дигитално ЦМОС коло.

 И врати во интегралното коло 4081.
Исто така постојат интегрални кола со И врати со 3 и 4 влеза.

* 4073: Трикратна И врата со по 3 влеза
* 4082: Двократна И врата со по 4 влеза

Поврзано
--------

* ИЛИ врата
* НИ врата
* НИЛИ врата
* ЕКСИЛИ врата
* ЕКСНИЛИ врата
* НЕ врата
* Логичко коло

Наводи
------

1. ↑  
Mano, M. Morris and Charles R. Kime. *Logic and Computer Design Fundamentals, Third Edition.* Prentice Hall, 2004. p. 73.

Надворешни врски
----------------

|  |  |
| --- | --- |
| Ризница | „И врата" на Ризницата ? |

* Распоред на пинови за разни дигитални кола со логички врати
|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85016677
* GND: 4008524-7
* BNF: cb11938328m (податоци)
* NKC: ph124693

 |

 |

**Дојката** (*mamma*) има полутопчеста форма, сместена во надворешниот дел од градниот кош на чиј преден крај се наоѓа пигментирано испапчување или брадаваица (*papilla mammae*).Дојката е жлезда изградена од 15-20 резени (*lobi glandulae mammariae*). Нивните изводни канали се насочуваат кон брадавицата чии врвови се отвораат како млечни пукнатини.И мажите и жените имаат развиени гради од исти ембриолошки ткива. Сепак, во пубертетот, женските полови хормони, главно естроген, го промовира развојот на дојка кој не се случува кај мажите се должи на повисокиот износ на тестостерон.Како резултат на тоа, женските гради стана многу повеќе познати отколку оние на мажите.За време на бременоста, градите, се одговорни на комплексната интеракција на хормоните кои го предизвикуваат развојот на ткивото и проширувањето со цел да се произведе млеко.Три такви хормони се естроген, прогестерон и пролактин, кои предизвикуваат вродено ткиво во дојката и грлото на матката за да се промени времеѕо на менструалниот циклус.Големината на градите варира со расата и етничкото потекло. Една студија објавена во 2013 година укажува на постоењето на една генетска мутација одговорна за повеќе одлики на Азијците, вклучувајќи погуста коса, повеќе потни жлезди и помали гради на жените.

#### Функција на градите

 Дојка: шема од напречен пресек на mammary gland.   
1. Граден ѕид   
2. Пекторални мускули   
3. Lobules   
4. Nipple   
5. Areola   
6. Milk duct   
7. Масно ткиво   
8. Кожа
Градата е апокрина жлезда која произведува мајчино млеко за да се храни новороденчето.Бојата на брадавицата е розова до темно-кафеава во која има многу лојни жлезди.Основните единици се терминалниот канал кој произведува мајчино млеко.Тие им даваат храна на своите потомци.Тие се дистрибуираат низ телото на градите; околу две- третини од *lactiferous* ткиво е на 30 мм од основата на брадавица.

Поврзано
--------

* Самоиспитување на дојки
* Граден кош

Надворешни врски
----------------

1. ↑  „mammal – Definitions from Dictionary.com". Dictionary.reference.com. Посетено на 2011-10-31.

Дојка  Архивирано на 3 декември 2013 г.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Десно крило**", „**политичка десница**" и само „**десница**" — политички поими во ориентацијата лево-десно, односно како спротивна ориентација од левицата. Има огромен број на дефиниции; со истото име во политиката понекогаш можат да се означуваат повеќе нешта. Сепак, воглавно се користи за објаснување на сегментите од политичкиот спектар коишто често се поистоветуваат со некои степени на конзервативизам, американски конзервативизам, монархизам, фашизам, десничарски либерализам, анархо-капитализам, палеолиберализам, неолиберализам, реакционизам, традиционализам, ројализам, религиозна десница, национализам, милитаризам, продуцеризам, нативизам, реализам или едноставно како спротивно од левичарската политика.

Поимот настанал во Француската револуција, кога либералите од третиот ред граѓани седеле на лево од претседателската фотелја, навика што започнала во 1789. Благородништвото, членови на вториот ред, седеле на десно. На подоцнежните законодавни собири, монархистите кои го поддржувале стариот режим биле нарекувани десничари затоа што седеле на десната страна. Сѐ уште е традиција во Народното собрание на Франција претставниците да седат на лево и десно од претседателот, според нивната политичка ориентираност.

Кога потеклото на овој термин избледеало, неговото значење се сменило, така што означува нечија ориентираност според идеите, ставовите и гледната точка. Денес, терминот речиси секогаш вклучува некои облици на конзервативизам.

Некои велат дека политичката десница ги вклучува оние форми на либерализам што го потцртуваат слободниот пазар повеќе од еднаквоста на богатството, но некои велат дека имаат дводимензионален политички спектар што поубаво ги опишува нивните погледи. Многу анархисти (вклучувајќи ги либерал-социјалистите) исто така одбегнуваат да ги претставуваат своите погледи со класичниот политички спектар.

Поврзано
--------

* Крајна десница
* Политичка левица

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* SUDOC: 027251241
* BNF: cb11933461h (податоци)
* NDL: 00574092
* NKC: ph124561

 |

 |
**Зелник** — традиционално македонско јадење, коешто се состои од тенки слоеви на кори, полнети со сирење, јајца, праз, киселец или мелено месо. Во текот на зимскиот период, зелникот може да биде исполнет со зелка или спанаќ. Зелникот обично се послужува топол и со јогурт.

Освен во македонската, зелникот се среќава и во кујните на другите балкански земји.

Потекло на поимот
-----------------

Поимот „зелник" потекнува од зборот „зелје" и се однесува на главните состојки од кои истиот се приготвува.

Слични јадења
-------------

Зелникот е сличен на јадењето „зелен бурек" (турски: *yeşil börek*), коешто е распространето во Турција и Средна Азија. За разлика од зелникот, зелениот бурек се приготвува за празници и феситвали, а се послужува со кефир. Кората и слоевите на зелениот бурек се потенки и полнети со други состојки.

Галерија
--------

* Плех со зелникПлех со зелник
* Парче зелник со спанаќПарче зелник со спанаќ
* Зелник со празЗелник со праз
* Зелник со праз и полнети пиперкиЗелник со праз и полнети пиперки
* Зелник со сирење и месо послужен со јогуртЗелник со сирење и месо послужен со јогурт
* Пита со празПита со праз

Поврзано
--------

* Бурек
* Пита
**Домаќин** (или **домаќинка**) е поединец одговорен за чистењето и одржувањето на куќа или стан и овие поединци речиси искчлучиво се жени. Неретко се употребуваат и изразите „чистачка" или „глава на куќната послуга".

Главен домаќин
--------------

Во минатото во големите домаќинства домаќинот (или домаќинката) била жена со значителна моќ. Нивните соби биле чистени, оброците подготвувани и алиштата перени од страна на пониските слуги, и со батлерот председавале во слугинската хала. За разлика од некои други слуги, домаќинката била ословувана со Г-ѓа [Презиме].

Денес домаќинот живее ист таков живот во поголемите куќи, додека повеќето работодавачи неможат да си дозволат цели групи на слуги со комплексна хиерархија.

Домаќинот побично е вработен од страна на гопсодарката на куќата и дава отчет директно кај неа. До каде домаќинот го контролира другиот персонал зависи од домаќинство. Генрално во големите домаќинства персоналот е поделен на одделенија каде што домаќинката е главна на целиот женски персонал со исклучок можеби на кујнскиот персонал, кој му дава отчет на готвачот и меѓуслугите, кои би давале отчет на батлерот; во оиве случаи готвачот и батлерот даваат отчет директно кај господарката.

Во големите резиденции, домаќинот е врховна глава на послугата и може да вработува и отпушта јуниорска послуга, се разбира со одобрение на господарката, и да препорачува сениорски персонал. Во воој случај, готвачот и батлерот даваат отчет на господарката преку домаќинот.

Денешниот готвач-домаќин
------------------------

Денес, во развиените земји најголемиот број на семејства не можат да си дозволат персонал кој би живеел во куќата. Кај народите каде што сѐ уште постои добра понуда на работна сила средните класи би можеле да си дозволат еден до двајца такви слуги. Кај нив домаќинот игра улога и на готвач, позиција која повеќе не е голема како што некогаш била. Современиот готвач-домаќин самиот извршува задачи од типот на готвење и чистење, и иако современите апарати во домаќинствата ја прават работата полесна, оваа позиција е многу потешка отколку онаа во минатото, помалку платена и дава многу понизок општествен статус.
Доужкоин (англиски: Dogecoin; знак: **Ð**) е криптовалута креирана од софтверските инженери Били Маркус и Џексон Палмер, кои одлучиле да го создадат овој систем на плаќање како "шала", исмевајќи се на криптовалутите во тоа време. Двајцата одлучиле да ја направат првата "мим паричка". Како мим (интернет шала) го избрале доуж (doge) мимот кој е составен од ликот на кучешката раса Шиба Ину, користејќи го името и сликата од мимот. Оваа криптовалута била представена на 6 декември 2013 година и за брзо време основала своја онлајн заедница. Таа достигнала капитал од над 85 милијарди долари на 5 мај 2021 година и е моментален спонзор на фудбалскиот клуб Ватфорд.

Dogecoin.com ја промовира оваа криптовалута, и ги посочува нејзините "мим" корења. Маркус и Палмер ја објавиле оваа криптовалута за да се исмеваат на Биткоинот. Со помош на интернет платформата Редит, криптовалутата почнала да расте и да собира многу обожаватели за многу кратко време. 

Доужкоинот е базиран на Скрипт (Scrypt) алгоритам, и за да се потврди трансакција потребна е само 1 минута.

1. ↑  Dogecoin. „Do Only Good Everyday". *dogecoin.com* (англиски). Посетено на 2022-11-27.
*Pseudotsuga menziesii*
*Pseudotsuga menziesii*
**Дуглазија** (науч. *Pseudotsuga*) — род на зимзелени дрва од фамилијата борови (*Pinaceae*). Други познати имиња се „Дугласово дрво", „Дугласова елка" и „орегонски бор". Долго време се дебатирало околу бројот на видовите, но веќе се признаени два во западниот дел од Северна Америка и два до четири во источна Азија.

Вообичаеното име дугласова елка е во чест на Дејвид Даглас (ирски: Дуглас), шкотски ботаничар кој за првпат го воведе P. menziesii во 1827 г. во Скунскиот дворец во Шкотска. Дугласовите елки не се вистински елки и не припаѓаат на родот ела (*Abies*). Повеќето речници не ја препознаваат оваа разлика, со исклучок на Меријам Вебстер

Досега најпознат е широко распространетиот северноамерикански вид на истонаречената дуглазија (*Pseudotsuga menziesii*). Тоа е многу високо (до 100 м) и брзорастечко иглолисно дрво од тихоокеанските подрачја на Северна Америка. Листовите се игловидни, меки, со сочна зелена боја. Шишарките се провиснати, кафеави со покривни лушпи подолги од плодните. Тоа е вид со квалитетно дрво и со многу голем растежен потенцијал. Досегашните резултати од нејзиното приспособување во Македонија се многу охрабрувачки.

Поврзано
--------

* Цуга
* Ела

Наводи
------

1. ↑  Ристовски, Блаже, уред. (2009). „". *Македонска енциклопедија*. , книга . Скопје: МАНУ. стр. 497. Text "series
" ignored (help)

|  |  |  |  |
| --- | --- | --- | --- |
| 

| * п
* р
* у
Родови на борови (*Pinaceae*) |
| --- |
|  |
| 
* ариш (*Larix*)
* бор (*Pinus*)
* дуглазија (*Pseudotsuga*)
* ела (*Abies*)
* златен ариш (*Pseudolarix*)
* катаја (*Cathaya*)
* кедар (*Cedrus*)
* кетелерија (*Keteleeria*)
* кривул (*Mugo Turra*)
* лажна цуга (*Nothotsuga*)
* смрча (*Picea*)
* цуга (*Tsuga*)

 |

 |
Последици од бомбашкиот напад во Оклахома Сити, најсмртоносниот домашен терористички напад во историјата на САД
**Домашен тероризам** е форма на тероризам во кој жртвите „во една земја се цел на сторител со исто државјанство" како и жртвите. Постојат многу дефиниции за тероризам, и ниту една од нив не е универзално прифатена.

Дефиниција
----------

Иако постојат многу потенцијални дефиниции за домашниот тероризам, тој во голема мера се дефинира како тероризам во кој сторителот ја таргетира неговата/нејзината земја. Ендерс го дефинирал домашниот тероризам како „домашно одгледување во кое местото, целта и сторителите се од иста земја". Терминот „домашен тероризам" произлегува од џихадистичкиот тероризам против луѓето од Запад. Вилнер и Добулоз го опишаа домашниот тероризам како „автономно организирани радикализирани западњаци со мала директна помош од транснационалните мрежи, обично организирани во земјата или земјата домаќин, а цели на сограѓаните". Извештајот на Конгресната служба за истражување, *Американски џихадистички тероризам: Борба против сложена закана,* го опишува домашниот тероризам како „терористичка активност или заговори овековечени во САД или во странство од американски граѓани, постојани легални жители или посетители радикализирани главно во САД". Стејт департментот на САД го дефинирал тероризмот во 2003 година како „насилство со предумисла, политички мотивирано извршено врз неборбени цели од страна на супнационални групи или тајни агенти, вообичаено наменето да влијае врз публиката". Сепак, американската влада не може да обвини некого за домашен тероризам, бидејќи не постои таков кривичен закон.

Наводи
------

1. 1 2  Gary M. Jackson, *Predicting Malicious Behavior: Tools and Techniques for Ensuring Global Security* (John Wiley & Sons, 2012), p. 235.
2. ↑  Enders, Walter; Todd Sandler; Khusrav Gaibulloev (2011). „Domestic versus transnational terrorism: Data, decomposition, and dynamics". *Journal of Peace Research* (3. изд.). **48** (3): 319–337. doi:10.1177/0022343311398926.
3. ↑  „Wilner, Alex S. and Claire-Jehanne Dubouloz. "Homegrown terrorism and transformative learning: an interdisciplinary approach to understanding radicalization." Global Change, Peace & Security 22.1 (2010): 33–51". Наводот journal бара `|journal=` (help)
4. ↑  „p. 1. – Jerome P. Bjelopera and Mark A. Randol, *American Jihadist Terrorism: Combatting a Complex Threat,* (Washington, DC: Congressional Research Service, December 7, 2010)" (PDF). Посетено на July 19, 2013.
5. ↑  Greg Myre (August 14, 2017). „Why The Government Can't Bring Terrorism Charges In Charlottesville". *NPR*. Архивирано од изворникот на June 22, 2019. Посетено на June 22, 2019.

Надворешни врски
----------------

* 

* Домашен тероризам на Ризницата ?
* National Counterterrorism Center
**Даниел Џозеф Ортон** (роден на 6 август 1990

 година, во Оклахома Сити, Оклахома) е американски професионален кошаркар во тимот на Ново Мексико Тандербрдс ( New Mexico Thunderbirds), во НБА лигата за развој, тим кој е во партнерство со НБА- тимот, Орландо Меџик. Даниел е центар со висина од 
208 cm и тежина од 116 кг, и играше за универзитетот на Кентаки Вајлдкетс.

Средно училиште
---------------

Ортон беше голема ѕвезда додека играше за средното училиште, Бишоп Мекгинас (Bishop McGuinness), во Оклахома Сити. Тимот победи на државното првенство за бруцоши и во сите останати категории. За време на неговата завршна година, Даниел го скина неговиот преден лигамент на коленото, и со тоа ја прекина неговата последна сезона во средното училиште.

Даниел беше префрлен на универзитетот во Кентаки, од страна на Били Џилиспи, и покрај тоа, Џилиспи беше отпуштен во текот на завршната година на Ортон. Ортон ја продолжи својата лојалност спрема Кентаки, откако Џон Калипари беше ангажиран од страна на универзитетот. На разочарување на "Големата Сина Нација", Ортон во неколку наврати изјави во медиумите дека направил грешка кога отишол во Кентаки, и требал да ги избере Канзас Џејхокс. Во последното рангирање на "Rivals.com", Ортон беше оценет како трет најдобар центар во генерацијата 2009, и како 22-ри играч севкупно.

Универзитет
-----------

Ортон беше резерва во кошаркарскиот тим на Кентаки Вајлдкетс, во сезоната 2009-10, каде што во просек постигнуваше 3.4 бода, 3.3 скока и 1.4 блокади, и играше во просек 13.2 минути по натпревар. На 8 мај, 2010 година, Ортон најми менаџер и се прогласи себеси достапен за НБА- драфтот во 2010 година.

НБА
---

Даниел, на НБА- драфтот во 2010 година, беше избран севкупно како 29-ти пик од страна на Орландо Меџик. На 1 јули, 2010 година, Ортон го потпиша својот дебитантски договор со "Магичните". На 1 декември, беше објавено дека Ортон ќе биде испратен во тимот на Ново Мексико Тандербрдс, во НБА лигата во развој. Во својот втор натпревар за Тандербрдс-и, Ортон доживеа повреда на коленото, и со тоа сезоната за него беше завршена. На 21 декември, 2011 година, во натпревар од подготвителниот дел на сезоната против Мајами Хит, Даниел ги постигна своите први бодови во НБА со два скок-шута, и натпреварот го заврши со четири бода.

Надворешни врски
----------------

* Daniel Orton bio Архивирано на 15 октомври 2011 г.
**„Економија и Бизнис"** — македонско стручно економско списание.

Историјат
---------

Списанието започнало да излегува како месечно списание за теорија и практика од јануари 1998 година. Основач и долгогодишен уредник на списанието бил еден од најпознатите македонски економисти, Тихомир Јовановски.

Организација и менаџмент
------------------------

Издавач на списанието е трговското друштво „Еуро-Мак-Компани" Д.О.О. Скопје, со седиште на бул. Партизански одреди, бр. 62, локал 23, во Скопје, каде што се наоѓа и уредништвото. Во 2016 година, управител и одговорно лице на издавачот била Билјана Радевска-Грујовска, која ја вршела и улогата на одговорен уредник на списанието, додека Кирко Бошкоски бил задолжен за маркетингот и за техничкото уредување.

Активности
----------

Во ноември 2016 година, списанието „Економија и бизнис" ја одржала својата прва самостојна конференција, со наслов: „25 години независна Република Македонија, што научивме за македонската економија и како понатаму?", на која учествувале: гувернерот на НБРМ, Димитар Богов, главниот извршен директор на „Шпаркасе Македонија", Глигор Бишев, генералниот директор на „Фероинвест", Кочо Анѓушев, претседателот на Стопанската комора на Македонија, Бранко Азески, претседателот на управниот одбор на винаријата „Тиквеш", Светозар Јаневски, главниот извршен директор на Македонската берза, Иван Штериев итн.

Наводи
------

1. ↑  Матеска, Рената (7 октомври 2005). „Неуспешна приватизација или успешна импровизација" (PDF). *Македонско сонце*. Архивирано од изворникот (PDF) на 2010-08-27. Посетено на 2011-12-04.
2. ↑  *Економија и бизнис*, број 215, мај 2016, стр. 4.
3. ↑  „Конференција „Перспективи 2016" - 25 години независна Република Македонија, што научивме за македонската економија, како понатаму?", *Економија и бизнис*, година 18, број 222/223, декември 2016/јануари 2017, стр. 64-65.

Надворешни врски
----------------

* Економија и Бизнис Архивирано на 10 август 2013 г. - дел од изданијата во е-форма
**Дукат** — средновисока планина во југоисточна Србија и крајниот североисточен дел на Македонија. Планината има голо и заоблено било со просечна надморска височина од 1.400 м. Највисок врв е Црноок со надморска височина од 1.881 м, додека во Македонија највисок е врвот Аниште (1.786 м). Според геоморфолошкиот состав, планината се состои од кристални шисти и гранит. Во бугарската географија се среќава како дел од Краиштидите, додека во српската географија се сврстува во Родопската Зона.

На врвот Бела Вода на Дукат се наоѓа изворот на реката Пчиња.

Поврзано
--------

* Родопска Зона

Наводи
------

1. ↑  Милевски, Ивица; Маркоски, Благоја; Димитровска, Олгица (2012). „Физичко-географски атрактивности во североисточниот дел на Република Македонија" (PDF). *Географски разгледи*. Скопје. 46 (79-97): 79–97. Архивирано од изворникот (PDF) на 2017-10-10. Посетено на 2018-04-01.

Надворешни врски
----------------

* 

* Дукат на Ризницата ?
Дестилационен процес
**Дестилација** е метод на одделување на течните смеси на хемиски соединенија со физичкиот процес на испарување , а потоа кондензирање на состојките на смесата. Се користи за да прочисти едно или повеќе соединенија кои се во смесата. Од техничка страна на гледање, постојат два типа на дестилација: едноставна дестилација (мешавината се состои од само два елементи што сакате да ги одделите) и фракциона дестилација (кога мешавина се состои од неколку фракции, кои треба да се одделат).

За дестилацијата да биде успешна, составот на пареата мора да се разликува од составот натечностите. Основниот услов е разликата (што повисока, толку подобро) точката на вриење на хемиските соединенија кои биле разделени. Сепак, постојат мешавини чии состојки не може да ги одделите. Дури и кога постои разлика во точката на вриење, составот на пареа станува еднаков на составот на смесата. Таквите мешавини ги нарекуваме азеотропски мешавини, еден од попознатите примери е мешавината од 96% алкохол и 4% вода.

Дестилација има широка примена во индустријата, особено во рафинериите за нафта и други хемиски индустрии.

Спротивниот процес од дестилација, кој може да го има истиот ефект (разделување на мешавини) е замрзнување на мешавина.

 Надворешни врски
-----------------
Здружение на ликовните уметници на Република Македонија. Формирано во 1946 година од основоположниците на модерната македонска уметност Димитар А. Пандилов, Лазар Личеноски, Никола Мартиновски, Вангел Коџоман и Василие Поповиќ-Цицо. За прв претседател на Друштвото бил избран Никола Мартиновски. Неговата антиципација и континуитет датираат од 1929 година, кога во рамките на Вардарска бановина било формирано „Друштвото на југословенските ликовни уметници". Во 1930 година кон него се приклучило и новото друштво „Јефимија" кое од 1933-1941. година ја презела изложбената дејност на ДЈЛУ. На иницијатива на Друштвото е формирано и Уметничкото училиште во Скопје. Од 2019 година претседател е Филип Фидановски.

Друштвото работи на афирмација на ликовното творештво во Македонија, преку организирање самостојни и групни изложби на неговите членови во земјата и во странство. ДЛУМ организира и повеќе традиционални изложби, меѓу кои годишните изложби на графика и цртеж, сликарство мал формат, „Зимскиот салон" (биенална изложба во Музејот на современата уметност) и годишна ревијална изложба во соработка со Музејот на Град Скопје. Изложбен простор на ДЛУМ е Салонот на Домот на АРМ.

Изложби
-------

* „Годишна изложба - функционира од самото основање;
* „Зимски салон" - озложба која датира од 1991 година, и е со учеството на селектор-куратор од странство и гости учесници од соседните земји.
* „Мал формат - изложба на слики во мал формат со површина 25х25 ;

Награди
-------

ДЛУМ ги доделува и следниве награди:

* „Нерешки мајстори" - за сликарство и континуирано творештво и скулптура;
* „Лазар Личеноски" - за сликарство;
* „Никола Мартиноски" - за цртеж;
* „Димче Николов" (*поранешна* Моша Пијаде) - за графика;
* „Петар Мазев" - за сликарство за помлад автор;
* „Јордан Грабул" - за скулптура и
* „Димитар Пандилов" - за сликарство мал формат;
* „Гран-при" - се доделува на изложбата Зимски Салон;

Добиени награди
---------------

* 2020 - награда „13 Ноември" за правни лица за 75 години творечка и континуирана работна целина.

Наводи
------

1. ↑  Филип Фидановски нов претседател на Друштвото на ликовни уметници
2. ↑  Ристовски, Блаже (2009). *Македонска енциклопедија*. Скопје: МАНУ. стр. 495–496. ISBN 978-608-203-023-4. OCLC 499142958.CS1-одржување: датум и година (link)
3. ↑  „ИЗБРАНИ ДОБИТНИЦИТЕ НА НАГРАДАТА „13 НОЕМВРИ" НА ГРАД СКОПЈЕ ЗА 2020 ГОДИНА". Град Скопје. Посетено на 3 декември 2020.

Надворешни врски
----------------

* Официјална страница на ДЛУМ Архивирано на 20 февруари 2018 г.
**Дил** (герм. *Dill*) — река што тече низ средишниот дел на покраината Хесен, Германија и има должина од 55 км. Таа е десна притока на Лана, во која се влева кај градот Вецлар.

Течение
-------

Реката тече исклучиво низ округот Лана-Дил во Хесен. Извира на надморска височина од околу 567 м, северно од Хајгер-Офдилн на источните падини на планинскиот предел Хајнски Вис (*Haincher Höhe*), кајшто се среќаваат венците Ротаргебирге и Вестервалд. Течението има приближна насока од север кон југ и минува низ местата Хајгер, Диленбург, Херборн, Аслар, за на крај да се влее во Лана кај Вецлар.

Многу места по течението имаат имиња изведени од реката. Во горното течение, такви се Одфилн, Дилбрехт, Фелердилн, Диленбург, а подолу се среќава Дилхајм.

Притоки
-------

Гледано низводно, најголеми притоки на Дил се: Росбах, Хајгербах, Аубах, Донсбах, Дицхелце, Нанценбах, Шелде, Ар, Амбах, Ребах, Лемп и Блазбах.

Наводи
------

1. ↑  Хидрокартографска служба на Министерството за животна средина, енергетика, земјоделство и заштита на потрошувачот Архивирано на 16 јануари 2013 г. (германски)

Надворешни врски
----------------

* Статистики за реката – Аслар Архивирано на 2 септември 2006 г. (германски)
* Статистики за реката – Диленбург Архивирано на 26 мај 2007 г. (германски)
* Статистики за реката – Хајгер Архивирано на 20 јуни 2007 г. (германски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 246504226
* GND: 4012324-8

 |

 |
Илустрација на Гамбо од Овен Бурнхам
**Гамбо** е име дадено за труп на неидентификовано големо морско животно кое наводно се појавило на брегот на плажата Бунгалов во Гамбија.

Настан
------

Трупот го откриле 15-годишниот Овен Бурнхам и неговото семејство рано науто на 12 јуни 1983 година. Овен го измерил трупот, а потоа направил скица. Подоцна сфатил дека тоа животно го нема во ниту една книга. Локалните селани верувале дека тоа е труп на делфин. Тие на трупот му ја отсекле главата и ја продале на туристи. Трупот е закопан, а обидот да се премести некаде не успеал.

Наводи
------

1. ↑  *The Field Guide to Lake Monsters, Sea Serpents, and Other Mystery Denizens of the Deep*. Coleman, Loren and Huyghe, Patrick. Jeremy P. Tarcher Publishing. November, 2003
2. ↑  *In Search of Prehistoric Survivors*. Shuker, Karl P.N. Blandford, London, 1995.

|  |  |
| --- | --- |
| Stub icon | *Оваа статија поврзана со митологијата е никулец. Можете да помогнете со тоа што ќе ја проширите.** п
* р
* у
 |
**Димитар „Дики" Бојаџи** (24 февруари 1939

 во Охрид) — македонски маратонски пливач. Завршил Виша школа за надворешна трговија во Белград (1970) и Виша педагошка школа во Скопје (1975). Бил член на ПВД „Охридски бранови". Првак на Македонија во 17 дисциплини во пливање на куси патеки, со 8 републички рекорди. Во маратонското пливање освоил први места на реката Сава на 24 км (1959) и на државните првенства на Охридското Езеро (1959, 1963 и 1965). На врвните светски натпреварувања на Охридското Езеро, освоил едно второ место (1966) и две трети (1962 и 1965). На маратонот од Капри до Неапол (1960) го освоил првото место и успешно настапувал на него сè до 1967, како и на меѓународните маратони во САД, Канада, Египет и во Сирија. Тој е избран за најдобар спортист на Македонија во 1960 и 1961 година.

Наводи
------

1. 1 2 3 4 5 6  Станимировиќ, Душан. „Бојаџи, Дики". Во Блаже Ристовски (уред.). *Македонска енциклопедија*. **1**. стр. 186.CS1-одржување: користи параметар editors (link)

Поврзано
--------

* Атина Бојаџи
* Нико Нестор
* Томи Стефановски

 *Оваа биографска статија за личност од македонскиот спорт е никулец. Можете да помогнете со тоа што ќе ја проширите*.
Човечка сперматозона продира во човечки јајник. Сперматозоунот е со големина приближно 100 000 пати помала од човечката јајце-клетка.
**Гамета** означува специјализирана полова клетка која вообичаено се спојува со друга гамета во процесот на полово размножување. Гаметите се хаплоидни клетки кои содржат еден комплетен сет на хромозоми и се продуцираат во процесот гаметогенеза кој вообичаено се одвива во половите органи (гаметангиуми). За време на гаметогенезата доаѓа до редукциона (мејотска) делба на клетките кои преминуваат од диплоидни соматски во хаплоидни полови клетки (гамети). По копулацијата (спојувење) на две гамети доаѓа до повторно удвојување на бројот на хромозомите, односно се добива нова единка, зигот. По низа модификации и енормен број на митотски клеточни делби зиготот најпрво поминува во ембрион, за подоцна по раѓањето да созрее во адултна единка способна да продуцира гамети.

Кај животните и останатите организми кои полово се размножуваат по пат на оогамија, половите клетки, сперматозоидите и јајце-клетките, поседуваат големи разлики во структурата, големината и однесувањето. Покрај оогамниот полов процес, постојат и, изогамија, кој вклучува две идентични гамети, и анизогамија или хетергамија, кога машката и женската гамета се разликуваат по големина. Кај пониско организираните организми постојат и низа други помалку познати начини на полово размножување кои може но и не мора да вклучуваат гамети во основната смисла на зборот. Такви се на пример: зигогамија или гаметангиoгамија, конјугација, хологамија, автогамија.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
**Каа** раноегипетски фараон од Првата династија. Неговото владеење било прилично стабилно и во просперитетен временски период. Тој владеел 33 години, а неговото владеење завршило околу 2910 година. г. п.н.е.

Име
---

Неговото име во превод значи *неговата рака е крената*. Веројатно е поврзано со египетскиот збор *ка* што значи *душа.* Постојат и други имиња за него: Кебех, Кебеху, Кеб, Биекенес, Убиентхес, Вибентис.

Животопис
---------

Постојат две теории за потеклото на Каа - тој бил или син на Анеџиб и Бетрест или на Семерхет (чиј татко е Анеџиб). Каа бил помладиот син на Анеџиб или пак негов внук. Кога Каа дошол на власт, го избришал името на неговиот претходник, Семерхет, кој пак го избришал името на Анеџиб. Значи, Каа го направил ова за да го одмазди својот дедо, или, поверојатно, да го одмазди својот татко со бришење на името на неговиот постар брат.

|  |  |  |
| --- | --- | --- |
| Претходник: Семерхет | Египетски фараон  Прва династија | Наследник: Снеферка |

Наводи
------

1. ↑  Wolfgang Helck: *Untersuchungen zur Thinitenzeit.* In: *Ägyptologische Abhandlungen* Band 35, Harrassowitz, Wiesbaden. Каа
2. ↑  Egypt: Qa'a, The Last King of the First Dynasty, or Was He?
**Десеттата династија** на древниот Египет (**династија X**) често се комбинира со династиите: 7, 8, 9 и почетокот на 11-та династија под заедничко име *Прв преоден период*.

Владетели
---------

Деветтата династија била основана во Хераклеопол, и 10-та династија продолжила таму. Во тоа време Египет не бил унифициран, и постои преклопување помеѓу овие и други локални династии. Торинскиот Канон ги набројува 18-те кралеви од оваа кралска линија, но нивните имиња се оштетени, неидентификувани или изгубени.

Следниот е *можен* список на владетели на Десеттата династија врз основа на Торинскиот канон, бидејќи египтолозите имаат различни мислења за редоследот на наследување во двете династии. Меѓу нив со археолошките наоди несомнено се потврдуваат само Вахкаре Кети и Мерикаре:


**Десетта династија (според Вилијам Хејс)** (околу 2130 - 2040 п.н.е.)| Име | Забелешка |
| --- | --- |
| Мерихатор(?) | Не е потврдено неговото постоење, познат е само по оштетениот запис во Хатнуб |
| Неферкаре VIII | Може да е исто лице со *Канефере* кој е споменат во гробот на номархот Анктифи |
| Вахкаре Кети III | Можеби е авторот на *Учењето на кралот Мерикаре* |
| Мерикаре | Главен противник на тебанскиот фараон Ментухотеп II |
| [Изгубено име] | Краткотраен наследник на Мерикаре |

Наводи
------

1. ↑  Shaw, Ian, уред. (2000). *The Oxford History of Ancient Egypt*. Oxford University Press. стр. 480. ISBN 0-19-815034-2.
2. ↑  Sir Alan Gardiner, *Egypt of the Pharaohs*, Oxford University Press, 1961, pp. 112-13.
3. ↑  William C. Hayes, in *The Cambridge Ancient History*, vol 1, part 2, 1971 (2008), Cambridge University Press, ISBN 0-521-077915, p. 996.

|  |  |
| --- | --- |
| Ризница | „Десетта египетска династија" на Ризницата ? |
**Ганаш** (фра: *ganache*) е прелив, глазура, сос или фил за колачи, направено од чоколадо и слатка павлака.

Ганашот најчесто се прави со загревање на подеднакви количини од слатка павлака и сецкано чоколадо. Прво се загрева павлаката, па се турива врз чоколадото. Смесата се меша или се блендира додека не се изедначи. По желба може да се додаде ликер, а понекогаш и рум, ванила, портокал, итн. Путерот, во основа, се додава за да му даде сјаен изглед и глатка текстура на ганашот. Односот меѓу количините на чоколадо и слатка павлака е различен во зависност од видот на чоколадо што се користи, целта за која е наменет ганашот и температурата на која ќе се сервира. За филување на колачи или за правење чоколадни тартуфи односот меѓу чоколадото и павлаката е два спрема еден, а за прелив или глазура односот е еден спрема еден. Ако се користи бело чоколадо, соодносот е 3 дела чоколадо на 1 дел слатка павлака. Се претпочита павлака со поголема масленост за да се добие погуст ганаш. За ганаш со идеална цврстина и интензивна боја треба да се користи чоколадо со повеќе од 60% какао.

За да се добие поголем волумен на смесата, изладениот ганаш се мати и се мачка како глазура на торта. Со ладење тој згуснува. Додека е топол ганашот може да се стави во калап и да се остави да сцврсне и да остине. Откако ќе се излади, може да се извади од калапот и да се сецка на ситни парчиња.

Историјат
---------

Рецептот за ганаш за прв пат е објавен во 1869 од страна на парискиот драматург (кој подоцна станал слаткар) Пол Сираудин, а на почетокот се сметаше за вид чоколаден тартуф.  Сираудин слатката ја нарекол по популарната комедија од неговиот современик Викториен Сарду наречена *Les Ganaches* ("Шутраци").

Галерија
--------

* Ганаш се става врз тортаГанаш се става врз торта
* Чоколадна торта прелиена со ганашЧоколадна торта прелиена со ганаш
* Видео како се прави ганаш

Наводи
------

1. ↑  Rombauer, Irma S.; Marion Rombauer Becker; Ethan Becker (2006). *Joy of Cooking*. New York: Scribner. стр. 795. ISBN 0-7432-4626-8.
2. 1 2  „Трикови: Совршена глазура за колачи". *Gotvi.mk*. 25,10,2018. Проверете ги датумските вредности во: `|date=` (help)
3. ↑  'Jeanne', "Correspondance: Jeanne à Florence", *Journal des Demoiselles* **37**:27 (1869)
4. ↑  *Oxford English Dictionary* 3rd edition online, 2015, *s.v.*
5. ↑  
*Larousse Gastronomique* (Third English language. изд.). Hamlyn. 2009. стр. 488. ISBN 978-0-600-62042-6.
**Ка Ји Кристина Ли** (англиски: *Ka Yee Christina Lee*, р. 26 јануари 1964

 во Хонгконг) е професор по хемија и проректор за академски прашања на Чикашкиот универзитет. Таа работи на биофизика на мембрани, вклучувајќи проблематики како заемодејство на белковини и липиди, Алцхајмеровата болест и респираторниот дистрес синдром. Таа е член на Американскиот институт за медицинско и биолошко инженерство и на Американското физичко друштво.

Наводи
------

1. ↑  „CV на Ка Ји Кристина Ли" (PDF). *Lee Lab @ UChicago*. Посетено на 21 јуни 2020.
2. ↑  „Ka Yee C. Lee appointed provost of University of Chicago". *University of Chicago News* (англиски). Посетено на 2020-06-22.
3. ↑  „Fellow Directory - AIMBE" (англиски). Посетено на 2020-06-22.
4. ↑  „APS Fellow Archive". *www.aps.org* (англиски). Посетено на 2020-06-22.
Виктор Васнецов-Гамајун
**Гамајун** е легендарна претскажувачка од источнословенскиот фолклор, замислена е како голема птица, со преубав глас, со глава и лице на преубава жена која живее на остров во близина на ириј (рај). Гласничка е на богот Велес, со пеење ги пренесувала божјите пораки и ја претскажува иднината за оние кои можат да ја слушнат. Зне се за создавањето на небото и земјата, боговите, херите и луѓето, чудовиштата, животните и птиците. Кога лети од исток донесува силна и смртоносна бура. Слична е на митските птици Сирин и Алконост.

### Гамајун во хералдика

Рајската птица Гамајун е застапена и во руската Хералдика како симбол на мирот, благосостојбата, богатството и напредокот.

* Грб на Смоленск од  1570 г.Грб на Смоленск од 1570 г.
* Грб Смоленск од  1780 г.Грб Смоленск од 1780 г.
* Грб Смоленск  од  советскиот период 1970 г.Грб Смоленск од советскиот период 1970 г.
* Грб на Смоленската област од 1998 г.Грб на Смоленската област од 1998 г.
* Грбна  Михајловск (Свердловска област)Грбна Михајловск (Свердловска област)

Поврзано
--------

* Алконост
* Сирин

### Извори

* 
* 
* 
* 
*

Надворешни врски
----------------
Податотека:Inga Fischer-Hjalmars.jpgИнга Фишер-Јалмарс
**Инга Фишер-Јалмарс** (16 јануари 1918, Стокхолм - 17 септември 2008 година, Лидинг) — меѓународно признат шведски физичар, хемичар, фармацевт, хуманист и пионер во квантната хемија. Таа била една од пионерите во примената на квантната механика за решавање проблеми во теоретската хемија. Фишер-Јалмарс исто така служела како претседател на комитет на Меѓународниот совет за наука за слободна циркулација на научници.

Наводи
------



1. ↑  Johansson, Adam Johannes (2012). „Inga Fischer-Hjalmars (1918–2008): Swedish Pharmacist, Humanist, and Pioneer Quantum Chemist". *Journal of Chemical Education*. **89** (10): 1274–1279. Bibcode:2012JChEd..89.1274J. doi:10.1021/ed300024g.
2. ↑  Sveriges Dödbok 1901–2009, DVD-ROM, Version 5.00, Sveriges Släktforskarförbund (2010).
Грб на општината ДуингенГрб на општината Дуинген
**Дуинген** (германски: *Duingen*) — поранешна општинска заедница во округот Хилдесхајм, во сојузната покраина Долна Саксонија, Германија. Нејзиното седиште било во општината Дуинген. На 1 ноември 2016 година била споена со поранешната заедница Гронау, создавајќи ја новата општинска заедница Лајнско Средногорје.

Општинската заедница Дуинген се состоела од следниве општини:

1. Копенграфе
2. Дуинген
3. Хојерсхаузен
4. Мариенхаген
5. Венцен

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 234764226
* GND: 4449004-5

 |

 |

|  |  |
| --- | --- |
| Stub icon | *Оваа статија за место во Долна Саксонија е никулец. Можете да помогнете со тоа што ќе ја проширите.** п
* р
* у
 |

Координати: 52°00′00″ N; 9°42′00″ E﻿ / ﻿52.000° СГШ; 9.700° ИГД﻿ / 52.000; 9.700
**„Арт"** — македонски дувачки квинтет, основан во 1994 година по иницијатива на група музичари и со поддршка од проф. Киро Божиновски.

Состав
------

Квинтетот „Арт" го сочинуваат:

* Ване Аревски (флејта)
* Татијана Петрушевска — Караскаковска (обоа)
* Здравко Ангелов (кларинет)
* Горан Јанев (хорна)
* Васко Караскаковски (фагот)

Творештво
---------

Квинтетот „Арт" редовно се појавува на музичките манифестации што се организираат во Македонија, а исто така одржува и самостојни концерти. Неговиот репертоар го сочинуваат дела од сите стилски епохи, а посебно место заземаат делата на македонските автори. Покрај концертните настапи, квинтетот има направено повеќе снимки за МРТВ.

Наводи
------

1. ↑  Дирекција за култура и уметност - Скопје, *Есенски музички свечености*, Скопје, ноември 2014.
2. ↑  Дирекција за култура и уметност - Скопје, *Есенски музички свечености*, Скопје, ноември 2014.
**Вулканова ковачница**, слика на Диего Веласкес од 1630 година, претставува момент во кој Аполон му соопштува на Вулкан, во присуство на неговите помошници, дека сопругата Венера го вара со богот на војната Марс.
**Вулкан** во римската митологија е бог на оганот и на ковачкиот занает. Тој бил сопруг на најубавата римска божица - Венера (Афродита во старогрчката митологија). Во старогрчката митологија, неговиот пандан e Хефест. Вулкан бил син на Зевс (Јупитер) и Хера (Јунона), а бидејќи се родил грд, мајка му го фрлила од Олимп при што тој паднал на островот Лемнос и останал куц. Под Етна создал ковачница во која работел, заедно со киклопите, а според „Илијадата" (18), неговата ковачница била на Олимп, каде му го исковал оружјето на Ахил. Во „Одисејата" (VIII, 270) Хомер кажува дека во една прилика, тој поставил невидлива мрежа над брачниот кревет и така ја фатил на дело својата жена која го изневерувала со богот Марс (Арес) Со помош на секира Вулкан му ја расекол главата на Јупитер (Зевс) за да може да се роди Атина Палада.

Наводи
------

1. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 113.
2. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 133.
3. ↑  „Beleške", во: Erazmo Roterdamski, *Pohvala ludosti*. Beograd: Rad, 2016, стр. 136.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 42633769
* LCCN: no2018067309
* GND: 118770462
* SUDOC: 027862682

 |

 |


  

*Оваа статија поврзана со римски мит или легенда е никулец. Можете да помогнете со тоа што ќе ја проширите*.
**Доушник!** (англиски: *The Informant!*) е американска политичка црна комедија – филм од 2009 год. Филмот е режиран од познатиот Стивен Содерберг, додека пак приказната е адаптација на истоимената книга од 2000та година, во која се прикажани вистински настани.

Кратка содржина
---------------

Филмот е заснован на вистинската приказна за најпознатиот корпоративен доушник во историјата на Америка. Што ли мислел Марк Витакер? Вистинска ѕвезда во индустриската компанија Arcer Daniel Midland, Витакер наеднаш станува доушник. Иако тој разоткрива за ФБИ, мултинационално местење на цена во својата компанија, Витакер се замислува себеси како херој, кој од народот добива унапредување. Но пред да се случи сето тоа, на ФБИ му се потребно докази, па затоа Витакер воодушевено се одлучува да носи микрофон и скриен касетофон во својата ташна, замислувајќи се себеси како стандарен таен агент. На несреќа на ФБИ, нивниот главен сведок и не бил толку тивок кога се во прашање престоечките настани. Неговото однесување со текот на времето почнува да ги фрустрира агентите бидејќи повеќе не можат да докажат што на крајот е реалност а што бујна фантазија.

Улоги
-----

* Мет Дајмон - Марк Витакер
* Скот Бакула - ФБИ агент. Брајан Шепард
* Џоел МекХејл - ФБИ агент. Роберт Херндон
* Мелани Лински - Гингер Витакер
* Томас Вилсон - Марк Шевирон
* Алан Хави - Ден Писли
* Скот Адсит - Сид Хулс

Награди и номинации
-------------------

Златен Глобус 2010
------------------

* Најдобар глумец во комедија/мјузикл (Мет Дејмон) **номинација**

Белешки
-------

1. ↑
2. ↑  Editorial staff (2005-06-18). „*The Informant*, the Movie". *Hollywood.com*. Архивирано од изворникот на 2009-11-14. Посетено на 2009-11-25.CS1-одржување: бот: непознат статус на изворната URL (link)
3. ↑  Webber, Susan (2000-09-25). „Tale of the Tapes". *The Daily Deal*. Aurora Advisors, Inc. Посетено на 2008-10-02.

Надворешни врски
----------------

* Официјално мрежно место
* Семрежна филмска база на податоци
* Ротен Томатоес
**Дикарион** (ст.гр. di — «два» и karyon — «лешник») — парни зближени хаплоидни јадра во клетките (дикариотски клетки) кај некои живи организми, и тоа првенствено кај габите од потцарството Dikarya. Дикарионските структури се плезиоморфна одлика на потцарството Dikarya, кое ги вклучува торбестите и столпчестите габи.

Во некои габни клетки, по плазмогамијата, за време на процесот на соматогамија, две хаплоидни јадра од клетките на хифите се зближуваат во парови, коегзистираат без кариогамија и синхроно се делат на таков начин, што парни јадра се сместуваат како во мајчинската, така и во ќеркините клетки. Кај торбестите габи, дикариотската фаза во развитокот настапува само кога се формира плодното тело, по пат на сливање на "+" клетка со "-" клетка од мицелиумот и создавање на аскогон. Од аскогонот се развиваат фертилни аскуси и стерилни хифи. Кај столпчестите габи, дикариотската фаза е доминантна во животниот циклус. Дикарионот кај нив се формира веднаш по ‘ртењето на базидиоспорите во монокариотски мицелиум, како резултат на соматогамија меѓу "+" и "-" мицелиуми.
Дисненскиот замок на план од 18 век.
**Дисненски замок** е замок кој постоел во XIV-XVIII век. Се наоѓал на островот Замок во близина на водите на Дисна и Западнаја Двина во областа Миори во регионот Витебск.

Историја
--------

Во хрониките на Ливонскиот ред се споменува околу 1374/1377 година. Во XIV-почетокот на XV век, служел како истурена станица на Полоцк на Западна Двина. По битката кај Грунвалд, тој ја изгубил својата стратешка важност. За време на Ливонската војна од 1558-1583 година паднал во лоша состојба. 25 јули 1654 година бил окупиран од руските трупи. Замокот бил брзо обновен. Во 1655 година имало 14 кули и околу 40 воени орудија. На 10 април 1660 година, тој бил окупиран од трупите на Големото Војводство Литванија. Уништен е на почетокот на 18 век за време на Големата северна војна.
Текот на Дохарт низ шумовит предел
**Дохарт** (гел. и англ. *Dochart*) — река во грофовијата Пертшир, Шкотска.

Реката извира од планината Бен Луј, па на исток се излива од Лох Дохарт и тече низ истоимениот глен. Крај селото Килин, пред вливот во Лох Теј се наоѓа Дохартскиот водопад. Понекогаш реката се смета за горен дел од поголемата река Теј.

Надворешни врски
----------------

* Страница на Килин Архивирано на 11 јуни 2020 г. (англиски)

Поврзано
--------

* Лох Теј

  

 *Оваа статија поврзана со географијата на Шкотска е никулец. Можете да помогнете со тоа што ќе ја проширите*.

Координати: 56°29′N 4°18′W﻿ / ﻿56.483° СГШ; 4.300° ЗГД﻿ / 56.483; -4.300
**Кенитра** (на арапски: **القنيطرة**, транслитерација: Ал-Конаитирах, со значење "малиот мост") — град во Мароко, порано познат како **Порт Љаутеј**. Градот е пристаниште на реката Себу и има околу 359,142 жители (според попис од 2004). Кенитра е главен град на регионот Гарб-Чрарда-Бени Хсен.

Печат
Градот бил основан во 1912 година како француско воено пристаниште. Бил преименуван во Кенитра во 1956 кога Мароко стана независен.

Надворешни врски
----------------

* Портал на Лексикориент Архивирано на 7 февруари 2005 г.

|  |  |
| --- | --- |
| Stub icon | *Оваа статија место во Африка е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 148294228
* LCCN: no93028120
* GND: 4468551-8

 |

 |